Jens Lehmann jitkeċċa kemm minn Hertha Berlin minħabba każ ta' razziżmu Jens Lehmann tkeċċa kemm minn Hertha Berlin kif ukoll minn Sky Germany wara li jidher li aċċidentalment bagħat messaġġ lil sieħbu mal-istess stazzjon Dennis Aogo fejn staqsieh jekk kienx ir-'raġel iswed' tal-kumpanija fejn segwa emoji li jidħak. Aogo poġġa screenshot għall-istorja tiegħu ta' Instagram ftit wara, flimkien mal-caption: 'WOW … Il-messaġġ probabbilment ma kienx maħsub għalija!' Għadu mhux ċar lil min Lehmann fisser li jibgħat il-messaġġ, iżda rriżulta li tkeċċa mill-pożizzjoni tiegħu bħala konsulent fuq il-bord ta' Hertha Berlin, filwaqt li stqarrija minn Sky qalet li l-kumpanija mhux se jkollha iktar lill-ex-goalkeeper fuq il-pjattaforma tagħhom. Il-Viċi President Eżekuttiv ta' Sky Sport Charly Classen qal:' Dennis Aogo huwa kollega stmat u espert eċċellenti u aħna kuntenti ħafna li għandna lilu fit-team tagħna. Fuq Sky, nikkundannaw kull forma ta' razziżmu u ma nagħtux spazju jew pjattaforma lir-razziżmu. "Ħafna drabi kellna lil Jens Lehmann bħala mistieden fuq Sky fuq il-programm tagħna. Ninsabu diżappuntati ħafna bl-imġieba tiegħu u issa qed nippjanaw li ma nistiednuhx bħala mistieden fuq il-programmi tagħna."